১৯৫৯-৬০ ও ১৯৬০-৬১ মৌসুমে দূর্দান্ত খেলা উপহার দেয়ার পর ১৯৬১-৬২ মৌসুমে দক্ষিণ আফ্রিকা গমনের জন্যে মনোনীত হন। কেপটাউনে সিরিজের তৃতীয় টেস্টে খেলায় ব্যক্তিগত সেরা বোলিং পরিসংখ্যান গড়েন। ৭৫ ওভারে ১৮০ রান খরচায় ৮ উইকেট লাভ করেন তিনি। এরফলে তার দল বিদেশের মাটিতে প্রথম জয়ের সন্ধান পায় নিউজিল্যান্ড দল।

এছাড়াও পূর্ব লন্ডনে দক্ষিণ আফ্রিকান কোল্টস একাদশের বিপক্ষে প্রথম-শ্রেণীর ক্রিকেটে ব্যক্তিগত সেরা ৭/৪১ বোলিং পরিসংখ্যান গড়েন। পাশাপাশি, পঞ্চম টেস্টে চার উইকেট নিয়ে জন রিড ও নোয়েল ম্যাকগ্রিগরের সাথে নিউজিল্যান্ডের ঐতিহাসিক বিজয়ে ভূমিকা রেখেছিলেন। তাদের সাথে নিউজিল্যান্ডের প্রথম তিনটি টেস্ট বিজয়ে অংশীদার ছিলেন তিনি। এ সফরে ১৬টি প্রথম-শ্রেণীর খেলায় অংশ নিয়ে ৮৬ উইকেট দখল করেন। তন্মধ্যে, টেস্টগুলোয় ২৮.০৪ গড়ে ২২ উইকেট লাভে করেছিলেন তিনি। জিওফ্রে চেটল উইজডেনে ব্যক্ত করেন যে, ‘আমরা পূর্বেই অ্যালাব্যাস্টারের সেরা লেগ স্পিন বোলিং সম্পর্কে অবগত ছিলাম। প্রকৃতঃই তিনি আঙ্গুলের কারুকাজে দক্ষ ও দেশে তিনি অনেকগুলো বছর দাপুটে ভাব বজায় রেখেছেন।’

১৯৬২-৬৩ মৌসুমে ইংল্যান্ডের বিপক্ষে পাঁচ উইকেট লাভ করেন। কিন্তু পরবর্তী মৌসুমগুলোয় কিছুটা অনিয়মিত হয়ে পড়েন। ১৯৬৭-৬৮ মৌসুমে সবগুলো খেলায় অংশ নেন। সেরা ছন্দে ফিরে আসেন। ডুনেডিনে নর্দার্ন ডিস্ট্রিক্টসের বিপক্ষে ৫/৪৩ ও ৫/৭৯ পান। ঘরোয়া ক্রিকেটে সুন্দর ক্রীড়াশৈলী প্রদর্শনের স্বীকৃতিস্বরূপ সফররত ভারতীয় দলের বিপক্ষে চার টেস্ট নিয়ে গড়া সিরিজের সবকটিতেই অংশ নেন। ডুনেডিনের প্রথম টেস্টে ৩/৬৬ ও ৩/৪৮ পান। এছাড়াও, ১০ নম্বরে ব্যাটিংয়ে নেমে ব্যক্তিগত সর্বোচ্চ ৩৪ টেস্ট রান করেন। ক্রাইস্টচার্চে দ্বিতীয় টেস্টে একমাত্র নিউজিল্যান্ডীয় খেলোয়াড় হিসেবে দলের প্রথম চার টেস্ট বিজয়ের স্বাদ আস্বাধন করেন।

আন্তর্জাতিক ক্রিকেট
অবসর
দক্ষিণ আফ্রিকা গমন
প্রথম-শ্রেণীর ক্রিকেট